বলিউডে ক্যাটরিনার পথ চলার শুরু সলমনের হাত ধরেই। সেখান থেকেই বন্ধুত্ব। তাঁদের সম্পর্কের গসিপ এখনও শোনা যায় ইন্ডাস্ট্রিতে। তবে ২০০৯-এ নাকি তাঁদের ব্রেক আপ হয়ে যায়। কিন্তু বন্ধুত্ব এখনও অটুট। তা বলে প্রাক্তনের জন্য এমন ‘স্বয়ম্বর’-এর আয়োজন! ‘টাইগার জিন্দা হ্যায়’তে তাঁদের অন-স্ক্রিন কেমিস্ট্রি দেখার জন্য মুখিয়ে রয়েছেন দর্শক। আগামী ২২ ডিসেম্বর আলি আব্বাস জাফরের এই ছবি মুক্তি পাওয়ার কথা। তার আগে ছবির প্রচারেও একের পর এক চমক দিয়ে চলেছেন বলিউডের ‘ভাইজান’। পর পর দু’টি গান মুক্তি পেয়েছে। ছবির ট্রেলারেও নজর কেড়েছেন ক্যাটরিনা ও সলমন। ছবির পাবলিসিটি স্টান্টে এ বার নয়া মাত্রা যোগ করলেন সলমন। সোজা ক্যাটরিনার ‘স্বয়ম্বর’-এর আয়োজন করে ফেললেন তিনি। আসলে, রবিবার বিগ বসের ঘরে বিশেষ অতিথি হিসেবে গিয়েছিলেন ক্যাটরিনা কইফ। গোটা বাড়ি ঘুরিয়ে দেখিয়ে সলমন ক্যাটরিনাকে নিয়ে গিয়েছিলেন সিক্রেট রুমে। সেখানে বসেই ফোনে হাউজমেট শিল্পা শিন্ডেকে নির্দেশ দেন সলমন। কী নির্দেশ জানেন? .@BeingSalmanKhan ne secret room se dikhaya Katrina Kaif ko Bigg Boss ka ghar! Tune in tonight at 9 PM to watch her have fun with the housemates! #WeekendKaVaar pic.twitter.com/9AM90ucw28